દિલ્હીના મુખ્યમંત્રી અને આમ આદમી પાર્ટીના પ્રમુખ અરવિંદ કેજરીવાલ ફરી એક વાર વિવાદોમાં સંપડાયા છે. આ વખતે તેમણે એક પ્રાઇવેટ ન્યૂઝ ચેનલને ઇન્ટરવ્યૂ આપતી વખતે દિલ્હી પોલિસ માટે "ઠુલ્લા" જેવા આપત્તિજનક શબ્દોનો ઉપયોગ કરીને વિવાદ સર્જ્યો છે. જે બાદ દિલ્હી પોલિસ આયુક્ત બીએસ બસ્સીએ આ મામલે કહ્યું કે તેમની વિરુદ્ધ અમે કોઇ ફરિયાદ નોંધાવા નથી ઇચ્છતા પણ તેમણે આવા આપત્તિજનક શબ્દોનો ઉપયોગ ના કરવો જોઇએ અને તેમને તમામ સંસ્થાઓનું સન્માન કરવું જોઇએ.